تورکیه‌نین مدنیت و توریزم ناظیرلیگی اؤلکه‌نین زنگین‌لیک‌لرینی دونیایا تانیتماق اوچون یئنی بیر تقدیمات فیلمی یایدی.
تورکیه‌نین قلوبال توریزم کامپانیاسی "Turkey Home" چرچیوه‌سینده حاضرلانان "Home of Poetry" آدلی فیلم، ناظیرلیگین سوسیال مئدیا حسابلاریندان یاییلدی.
فیلم تورکیه‌نین مدنیت، اینجه صنعت و ادبیات زنگینلیکلرینی دونیایا تانی‌دیر.
اینگیلیس دیلینده حاضرلانان فیلم سوئیس-ده‌کی Abbey Library of Saint Gallen موزه -کیتاب‌خاناسیندا نوماییش اولونماغا باشلاییر.
فیلمده کیتاب‌خانادا گزن کیتاب‌سئور تصادفن تورک شعری آنتولوگیاسی ایله قارشیلاشیر.
کیتاب فیلمین قهرمانینا کیچیک یاش‌لاریندا عائله‌سی ایله بیرلیکده تورکیه‌یه ائتدیگی سفری خاطیرلا‌دیر.
قهرمانین خاطره‌لری تورک شاعرلری‌نین میصراع‌لاری ایله جان‌لانیر.
قهرمانین اوشاق‌لیقدا تورکیه‌ده گؤردوگو تاریخی، طبیعی و مدنی ثروت‌لر یاشادیق‌لاری خصوصی آنلارلا علاقه‌لن‌دیریله‌رک تاماشاچییا تقدیم اولونور.
تورکیه‌نین طبیعی، تاریخی و مدنی زنگین‌لیک‌لری‌نین تصویرلرینی یحیی کمال بیات‌لی، ادیب جان سور، فازیل حسنی داغ‌لارجا، بدری رحمی ایوب اوغلو، ناظیم حیکمت، آتیلا ایلهان، جامال ثریا، احمد حمدی تانپینار کیمی بیر چوخ مشهور شاعرین میصراع‌لاری بزییر.
تقدیمات فیلمی‌نین مدتی 3 دقیقه 38 ثانیه‌دیر.
"Home of Poetry" لاییحه‌سی‌نین چکیلیشی 4 آی داوام ائدیب.
